Document ID: 31989R0654

*****
ΚΑΝΟΝΙΣΜΟΣ (ΕΟΚ) αριθ. 654/89 ΤΗΣ ΕΠΙΤΡΟΠΗΣ
της 14ης Μαρτίου 1989
που τροποποιεί τον κανονισμό (ΕΟΚ) αριθ. 828/87 για τον καθορισμό των προϊόντων που είναι επιλέξιμα στην παρέμβαση στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 571/89 (2), και ιδίως το άρθρο 6α παράγραφος 6,
Εκτιμώντας:
ότι ο κανονισμός (ΕΟΚ) αριθ. 828/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2483/88 (4), προβλέπει την αγορά στην παρέμβαση οπισθίων τετάρτων ορισμένων κατηγοριών, ποιοτήτων και παρουσιάσεων κρέατος που καθορίζονται βάσει της κοινοτικής κλίμακας κατάταξης σφαγίων χονδρών βοοειδών, η οποία έχει θεσπισθεί με τον κανονισμό (ΕΟΚ) αριθ. 1208/81 του Συμβουλίου (5)·
ότι η κατάσταση της αγοράς βοείου κρέατος υποβαθμίστηκε σε πολλά κράτη μέλη λόγω, κυρίως, της ανησυχίας που προκλήθηκε από την προσεχή τροποποίηση του καθεστώτος της δημόσιας παρέμβασης και του καθεστώτος των πριμοδοτήσεων· ότι πρέπει να ληφθούν ταχύτατα τα κατάλληλα μέτρα για να εμποδιστεί η πτώση των τιμών και να εξασφαλιστεί αρμονική μετάβαση από τους παλαιούς στους νέους μηχανισμούς στηρίξεως· ότι, για το σκοπό αυτό, ενδείκνυται να προβούμε στην αγορά σφαγίων και μισών σφαγίων και να αντικατασταθεί το παράρτημα του εν λόγω κανονισμού·
ότι η Επιτροπή Διαχειρίσεως Βοείου Κρέατος δεν διατύπωσε γνώμη στην προθεσμία που τέθηκε από τον πρόεδρό της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 828/87 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει στις 20 Μαρτίου 1989.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαρτίου 1989.

Labels: 3
17